CELEX: C2006/036/51
Language: sl
Date: 2006-02-11 00:00:00
Title: Zadeva C-441/05: Predlog za sprejem predhodne odločbe na podlagi sodbe Cour administrative d'appel de Douai z dne  1. decembra 2005  v zadevi Société Roquette Frères proti Ministre de l'Agriculture, de l'Alimentation, de la Pêche et de la Ruralité

11.2.2006   
            
            
               SL
            
            
               Uradni list Evropske unije
            
            
               C 36/25
            
         Predlog za sprejem predhodne odločbe na podlagi sodbe Cour administrative d'appel de Douai z dne 1. decembra 2005 v zadevi Société Roquette Frères proti Ministre de l'Agriculture, de l'Alimentation, de la Pêche et de la Ruralité
   (Zadeva C-441/05)
   (2006/C 36/51)
   Jezik postopka: francoščina
   Cour administrative d'appel de Douai je s sodbo z dne 1. decembra 2005 v zadevi Société Roquette Frères proti Ministre de l'Agriculture, de l'Alimentation, de la Pêche et de la Ruralité, ki jo je sodno tajništvo Sodišča prejelo 12. decembra 2005, Sodišču Evropskih skupnosti predložilo predlog za sprejem predhodne odločbe.
   Cour administrative d'appel de Douai Sodišču predlaga, naj odloči o naslednjih vprašanjih:
   
               1.
            
            
               Ali je bila Société Roquette Frères nedvomno upravičena neposredno pred tem sodiščem izpodbijati zakonitost točke 2 člena 24 Uredbe št. 1785/81 (1), točke 3 člena 27 Uredbe št. 2038/1999 (2), člena 1 Uredbe št. 2073/2000 (3), točke 2 člena 11 Uredbe št. 1260/2001 (4), člena 1 Uredbe št. 1745/2002 (5) in člena 1 Uredbe št. 1739/2003 (6)?
            
         
               2.
            
            
               V primeru, da bi se bila Société Roquette Frères upravičena sklicevati na nezakonitost navedenih določb, ali točka 2 člena 24 Uredbe št. 1785/81, točka 3 člena 27 Uredbe št. 2038/1999, člen 1 Uredbe št. 2073/2000, točka 2 člena 11 Uredbe št. 1260/2001, člen 1 Uredbe št. 1745/2002 in člen 1 Uredbe št. 1739/2003 veljajo v delu, v katerem določajo maksimalne osnovne količine za proizvodnjo izoglukoze za celinsko Francijo brez upoštevanja izoglukoze, ki je bila v tej državi proizvedena med 1. novembrom 1978 in 30. aprilom 1979 kot vmesni proizvod za izdelavo drugih proizvodov, namenjenih prodaji?
            
         
      (1)  Uredba Sveta (EGS) št. 1785/81 z dne 30. junija 1981 o skupni ureditvi trgov za sladkor (UL L 177, str. 4).
   
      (2)  Uredba Sveta (EGS) št. 2038/1999 z dne 13. septembra 1999 o skupni ureditvi trgov za sladkor (UL L 252, str. 1).
   
      (3)  Uredba Komisije (ES) št. 2073/2000 z dne 29. septembra 2000 o znižanju, za tržno leto 2000/2001, zajamčene količine po proizvodnih kvotah za sektor sladkorja in predvidenih največjih potreb rafinerij sladkorja po preferencialnih uvozih (UL L 246, str. 38).
   
      (4)  Uredba Sveta (ES) št. 1260/2001 z dne 19. junija 2001 o skupni ureditvi trgov za sladkor (UL L 178, str. 1).
   
      (5)  Uredba Komisije (ES) št. 1745/2002 z dne 30. septembra 2002 o znižanju, za tržno leto 2002/2003, zajamčene količine po proizvodnih kvotah za sektor sladkorja in predvidenih največjih potreb rafinerij sladkorja po preferencialnih uvozih (UL L 263, str. 31).
   
      (6)  Uredba Komisije (ES) št. 1739/2003 z dne 30. septembra 2003 o znižanju, za tržno leto 2003/2004, zajamčene količine po proizvodnih kvotah za sektor sladkorja in predvidenih največjih potreb rafinerij sladkorja po preferencialnih uvozih (UL L 249, str. 38).